Sabi nila, "Kailangan mong makulong para maging ikaw."
Kasi makakatulong ka sa pagbago sa kultura,
sa pagbago sa mundo.
LAHAT NG MGA PASILIDAD SA AMERIKA
AY MAY LAYUNING MAGBIGAY NG REHABILITATION PROGRAMS SA MGA PRESO
ANG MGA PRESONG SUMALI SA MGA PROGRAMANG 'YON,
TATLONG BESES ANG POSIBILIDAD NA MAPALAYA SA PAROLE
Gusto kong maging halimbawa na posible ang redemption.
Posible ang pagkakasundo.
Di mo kailangang makulong at hayaang masayang ang buhay mo.
Pwede kang maging mabuti. Tingnan mo ako. Nagawa ko 'yon.
KUWENTO ITO NI INMATE #A542927
Tingin ko, pwede tayong maging mapanganib.
Sabi ng mga tao, halimaw ka.
Di ko sinasabing inosente ako.
Pinatay ko 'yong lalaki nang walang awa.
MULING PAGBANGON
NOONG 2008, KINULONG SI JAMEL DONTEZ HATCHER NANG 20 TAON
PAGKATAPOS NG FATAL SHOOTING
LAGI NIYANG SINASABING AKSIDENTE 'YON
Salamat sa pasensiya mo.
Magbilang ka hanggang sampu.
Isa, dalawa, tatlo, apat,
lima, anim, pito, walo, siyam, sampu.
Ipinanganak ako sa Cleveland, Ohio.
Pinalaki ako sa kahirapan.
Noong binata ako, ambisyoso at malikhain ako.
Matagal ko nang gustong gumawa ng musika o tula.
Pero hinihila ako ng dalawang mundo,
'yong creativity ko at mga negatibo sa paligid ko.
Sa lugar na kinalakhan ko,
binebenta ang mga droga, binabaril ang mga tao.
Naalala kong di ka makakalayo sa kalye nang di ka sinasaktan
kasi nasa labas ka ng kapitbahay mo.
Laging may karahasan.
Tinuruan kami noong bata na dapat maging matapang.
Di ka magpapaloko. Gagawin mo 'to.
Gano'n sa kalye. 'Yon ang kalye.
Normal ang toxic masculinity. At naging gano'n ako.
Ginaya ko lahat ng ginagawa ng iba sa paligid ko.
Sumugal ako sa pagbebenta ng droga.
Sinira ng droga at alak 'yong mga pangarap ko.
NAGBAGO ANG BUHAY NI HATCHER NANG MAKILALA SI DANIELLE BOONE SA EDAD NA 17
HINDI GAYA NI HATCHER,
GALING SIYA SA MAAYOS NA PAMILYA AT PALIGID
Ibang-iba si Danielle sa mga kakilala ko.
Nasanay ako sa isang klase ng mga babae.
At galing siya sa suburbs.
Lagi siyang masaya at masigla,
lagi 'yon.
Iniwas niya ako sa kalye
kasi naniniwala siya sa kahit anong ginagawa ko.
Tinulungan niya akong maging creative.
Kinumbinsi niya akong tuparin ang mga pangarap ko,
at sinuportahan niya ako.
NANG MAGKAKILALA SILA NI DANIELLE, NAG-ENROL SI HATCHER SA COLLEGE
SA LOOB NG ISANG TAON AT NAGSAMA SILA
Naging maayos lahat. Nagtrabaho ako.
Pumasok ako sa night school para magka-diploma.
At nakaiwas ako sa lansangan.
Kasama ko lagi si Danielle.
NANG NAGING 18 TAONG GULANG SILA, NABUNTIS SI DANIELLE
Siya 'yong pinaka-excited maging ina na nakita ko.
At excited ako.
Sumama ako sa breathing classes
at bawat prenatal appointment.
Natuwa kami. Nag-baby shower kami.
Napakagandang karanasan 'yon.
NOONG APRIL 2005,
NANGANAK SI DANIELLE NG BABAE, SI CHYANNE HATCHER
PAGKAPANGANAK KAY CHYANNE,
KINAPOS SA PERA SI HATCHER AT BUMALIK SA PAGBEBENTA NG DROGA
Kailangan ko ng pera.
Kaya binalikan ko 'yong mga kaibigan ko,
binalikan ko 'yong kalsada,
binalikan ko 'yong mga bagay.
Gano'n ang ginagawa ng mga tao o gangs.
Gano'n ako mag-isip noon.
NOONG MAY 5, 2005,
UMINOM AT NAGDROGA SI HATCHER KASAMA ANG MGA KAIBIGAN NIYA SA BAHAY NIYA
Umalis 'yong mga kaibigan ko.
Nagbilang ako ng pera, ng mga gamit ko,
at hinanap ko 'yong baril ko.
Di ko 'yon mahanap.
Kung iisipin, lasing ako at di ko mahanap 'yong hinahanap ko.
Naghanap ako kahit saan.
Sabi ni Danielle, "Baka kinuha ng isa sa mga kaibigan mo ."
Nainis ako.
NAGING PARANOID SI HATCHER HABANG HIGH SA DROGA
Kinuha ko 'yong malaking baril.
Kaya nakita na niya kung gaano ako kaseryoso,
tapos sabi niya, "Kumalma ka, mahahanap mo rin 'yon."
Sabi ko, "Pinapunta ko kayo sa bahay, at nanakawan n'yo ako!"
At kung ano-ano pa.
At tinuloy ko lang.
Mas nagalit ako at itinutok ko 'yong baril sa kanya
at sabi ko, "May pupuntahan ako, gawin mo 'to."
Habang pinapakita ko sa kanya, pumutok 'yong baril.
Huminto ako saglit.
Pagkatapos...
Tumakbo ako sa kanya kasi baka nakaiwas siya,
o baka nagbibiro lang siya, tinuturuan ako ng leksiyon.
Kaya kinuha ko siya.
Hawak ko siya at sabi ko "Tumigil ka! Tumayo ka!"
Tapos naramdaman ko na may dugo sa braso ko.
Medyo natakot akong tumingin noong una.
Tiningnan ko siya at nakita kong nabaril siya.
NAMATAY AGAD SI DANIELLE NANG NABARIL SIYA SA ULO
At sa sandaling 'yon,
nagulat ako.
Ibig kong sabihin, di ako makapaniwala. Hindi...
Hindi ito totoo. Hindi ito pwedeng mangyari.
Pagkatapos, naguluhan na ako
sa gagawin ko.
Naisip ko, pagkakasala at kahihiyan 'yon.
Mula pagkagulat, naging panic 'yon.
Narinig ko 'yong mga pulis na papunta.
At nakita ko 'yong mga ilaw.
Kaya tumakas ako sa kabila. Tumakas ako.
Alam kong di tatagal ang pagtakas, pero nataranta ako at di nag-isip.
Sinubukan kong tumakas sa sitwasyon.
Kaya tumuloy lang ako.
SA SUMUNOD NA ARAW, INARESTO SI HATCHER
KINASUHAN SIYA KALAUNAN SA PAGPATAY KAY DANIELLE
NOONG FEBRUARY 22, 2008,
UMAMIN SI HATCHER SA INVOLUNTARY MANSLAUGHTER
AT NASENTENSIYAHAN SIYA NG 20 TAONG PAGKAKAKULONG
Ano'ng nangyari? Sobrang nasaktan ako at pinagsisihan ko 'yon.
At binago no'n lahat.
'Yon ang araw na nawala sa akin lahat. Nawala si Danielle sa akin.
Nawalan ako ng pamilya, nawalan ng respeto.
Mas matatanggap ko pa siguro kung sinadya ko 'yon,
pero dahil aksidente 'yon, bakit pinutol 'yong buhay niya?
Bakit kailangan kong managot? Ano 'yong aral?
MANATILING MALAYO - BAWAL PUMASOK
Lagi kong naririnig sa mga tao na may dahilan ang lahat ng bagay,
at maraming nagbago sa buhay ko pagkatapos.
Huminto ako sa pag-inom at paninigarilyo sa kulungan. Kaya nakilala ko
ang sarili ko sa unang pagkakataon mula walo o siyam na taong gulang ako,
noong di pa ako nagdodroga.
Noong naging malinis ako, naging lider ako,
kung ano ako talaga.
Ginagawa ko lahat
para di na maulit ng ibang tao 'yong pagkakamali ko.
Gusto kong malaman mo na posible ang pagsisisi at pagkakasundo.
Posible 'yon.
Nagsimula akong magbasa ng ilang libro
sa cognitive behavioral therapy at mga gano'ng bagay,
at sa pagbabasa no'n,
natuto ako ng mga bagong paraan para mag-isip
at makipag-ugnayan.
NATAPOS NI HATCHER
ANG MARAMING KURSO SA RESTORATIVE JUSTICE
NOONG 2014,
GUMAWA SIYA NG SARILI NIYANG PROGRAMA PARA LABANAN ANG TOXIC MASCULINITY
PINANGALANAN NIYA 'YONG "THE DANIELLE PROJECT"
Tinuruan ko ang mga tao ng communication skills
at conflict resolution skills,
kasi napansin kong 'yon ang kulang dito sa amin.
At 'yong pagsisimula ng programang 'yon
ang pinakanagpabago sa akin sa personal journey ko.
Pag-alis ko rito, gusto kong dalhin ang Danielle Project
at ipatupad 'yon nang malawakan.
Nakikita ko ang sarili ko na lumalabas at nagiging thought leader.
MULA 2016,
HINILING NI HATCHER NA MAPALAYA SIYA NANG MAAGA
Sa prison system,
halos 40% ang Black na nakakulong,
kahit wala pang 7%
ang populasyon nila sa Minnesota.
Sa bansa natin, maraming naniniwala
na mas madaling makagawa ng mga krimen ang mga Black.
Dapat di nasentensiyahan si Jamel ng 20 taon para sa isang aksidente.
Marami na akong nakitang tao na naging katulad ni Jamel
dahil 'yon ang pinakamadaling gawin,
halos ipinilit 'yon.
Ako si Minister Janaé Bates,
at ako ang communications director
para sa faith-based at community-based organizing vehicle
para sa mga karaniwang tao rito sa Minnesota.
LUMAKI SI JANAÉ MALAPIT SA LUGAR NI HATCHER SA CLEVELAND
Nakilala ko si Dontez noong 16 taong gulang kami.
Dontez ang tawag ko sa kanya pati ng pamilya at mga kaibigan niya.
Kahit siya si Jamel Dontez Hatcher.
Mataas na 'yong level ng emotional intelligence niya noon pa,
at may malasakit siya sa nararamdaman ng mga tao.
PAGKAKULONG NG SIYAM NA TAON, SINULATAN NI HATCHER SI JANAÉ
AT SINUPORTAHAN SIYA NI JANAÉ SA APELA SA MAAGANG PAGLAYA
Kakakuha ko lang ng lisensiya bilang minister.
Naisip ko na nagbukas ng landas ang Diyos para sa akin
para makatulong sa kaibigan na nangangailangan ng pastoral care.
At nalaman ko lahat ng ginagawa niya sa kulungan.
Ginamit niya 'yong oras niya di lang para sa parusa,
kundi sa paghahanda
sa sarili niya para maging kung ano siya ngayon.
Dapat kilalanin hanggang sa labas
'yong mga ginawa niya sa kulungan.
BAGO PALAYAIN NANG MAAGA SI HATCHER,
DAPAT MAKONSULTA ANG PAMILYA NI DANIELLE AT PAYAGAN SILANG TUMUTOL
Sa ngayon,
nakikipag-ugnayan ang prosecutors sa pamilya ni Danielle,
at pinag-uusapan nila 'yong magiging epekto no'n sa kanila
pag maagang pinalaya si Dontez.
Nami-miss namin siya araw-araw.
Oo naman.
Walang araw na lumipas na hindi ko siya naiisip.
Tuwing...
nadadaanan namin 'yong sementeryo, pinaparamdam namin ang pagmamahal namin.
Gusto ko 'tong nakangiti siya rito.
Dahil ganito siya nabuhay.
- Totoo. Laging maganda ang ngiti niya. - Laging nakangiti.
Parang magnet siya.
Masayahin siya kaya naaakit sa kanya 'yong ibang tao.
Naakit din si Dontez doon.
Medyo malabo para sa akin 'yong paglilitis kay Dontez.
Di ko maalala 'yong sinabi niya,
'yong sinabi ng iba.
Lungkot lang ang naaalala ko.
Hindi ko alam kung talagang nagalit ako sa kanya
kasi tingin ko, mahal na mahal niya si Danielle para saktan siya.
TATLONG TAON PAGKATAPOS MAHATULAN, SUMULAT SI HATCHER SA MGA JENKINS
Humingi siya ng tawad.
Aksidente lang daw 'yon,
at hindi niya sinasadya
na patayin ang babaeng pinakamamahal niya.
At kailangan daw niyang bumawi.
Gusto niyang gumawa ng higit pa
para may kahulugan ang pagkamatay ni Danielle.
SA MGA SUMUNOD NA TAON,
NAGPATULOY ANG UGNAYAN NI HATCHER AT NG MGA JENKINS
SA SULAT, TAWAG, AT PAGBISITA SA KULUNGAN
Nagbabasa raw siya ng Bibliya.
At nakita ko na seryoso siya sa...
gusto niyang gawin, sa direksiyong pupuntahan niya.
Tingin ko, napatunayan niya
na sinusubukan niyang gumawa ng mabuti.
NOONG 2020,
SUMULAT ANG MGA JENKINS BILANG SUPORTA SA MAAGANG PAGPAPALAYA KAY HATCHER
Masaya ako kung paano siya nagbago.
Nasagot 'yong mga dasal ko.
Gusto kong makitang masaya si Dontez at ang asawa niya.
NOONG 2021, PINAKASALAN NI HATCHER SI MINISTER JANAÉ BATES
DUMALO ANG MGA JENKINS SA SEREMONYA SA VIDEO LINK
Mabuting babae ang asawa niya,
at nakikita kong maayos 'yong relasyon nila.
At kung makakatulong ako para mangyari 'yon, gagawin ko.
Okay. Gusto kong kilalanin 'yong mga dumalo.
Alam kong may mga taga-Ohio at taga-Minnesota.
May mga taga-Scotland.
Ilang taon akong nagdasal na magkaroon ng partner.
At nagdasal ako na may napakahabang checklist
na na dapat meron sa taong 'yon. At meron siya lahat no'n.
Di ko nilagay sa listahan na "Di siya dapat nakakulong," pero...
May kapamilya at mga kaibigan tayo galing sa iba't ibang lugar.
Pinapanood natin 'yong kasal ko.
Halos di ako makita, pero nandito ako at nakangiti.
Nakangiti lang ako habang ginagawa 'yon.
Nangyayari ngayon 'yong pinakaespesyal dito.
No'ng sinabi ni Dontez 'yong vow niya.
Napakaganda no'n kasi poet siya.
Pinakamamahal ko. Pinagliwanag mo ang buhay ko.
Kinuha mo ako mula sa malalim na kadiliman.
Dating sugatan at luhaan ang kaluluwa ko.
Eto na. Itatali na namin 'yong buhol.
Irerespeto at mamahalin mo ba siya hangga't nabubuhay ka?
Oo.
Mahal kita, baby.
O, mahal kita.
Nando'n din sina Janet at Ernest Jenkins,
at maganda 'yon kasi mga lolo't lola sila ni Danielle.
Nakakatuwa 'yong suporta nila,
at ginagawa nila 'yong pinapangarap kong mangyari sa mundo.
Totoo.
Iniisip namin
kung ano 'yong pakiramdam pag magkasama na kami,
magsasama sa isang lugar.
At baka makalabas na si Dontez ilang linggo mula ngayon.
Gusto talaga naming makasama si Chyanne,
anak nina Dontez at Danielle.
Dahil importante para kay Dontez
na maging malapit sa kanya.
3 WEEKS OLD SI CHYANNE, ANAK NINA HATCHER AT DANIELLE
NANG PINATAY ANG NANAY NIYA
LUMAKI SIYANG DI KILALA ANG MGA MAGULANG NIYA
Bata pa ako nang narinig ko ang pangalang Danielle.
Akala ko, kamag-anak siya. Hindi ko lang alam kung paano.
Nalaman ko kung sino talaga si Danielle noong 17 ako.
At nalaman ko rin noon kung sino ang papa ko.
- Chyanne, gusto mo ng toast? - Opo.
Gagawa ako ng toast, itlog, toast at bacon.
- Ilalagay mo ba sa... - Pwede kang gumawa ng sandwich.
PINALAKI SI CHYANNE NG INA NI DANIELLE, SI MELANIE
NA PINANIWALAAN NIYANG TUNAY NIYANG INA
Di ako handang sabihin noon sa kanya.
Siya 'yong liwanag na dumating sa buhay ko
pagkamatay ni Danielle
na nagpalakas sa akin.
Pakiramdam ko, di ko kailangang sabihin hangga't di pa siya tumatanda.
Gusto kong mag-set up muna
ng counseling o anuman, para pag sinabi ko sa kanya,
may tatakbuhan siya o may ibang tao na tutulong sa kanya.
Nalaman ko ang totoo sa side ng papa ko.
Pinadalhan ako ng link.
At link 'yon sa website ng papa ko.
SA WEBSITE, NAKITA NI CHYANNE ANG LIHAM NA ISINULAT SA KANYA NG AMA NIYA
Sinulat niya 'tong sulat bago ko siya nakilala.
Sabi rito, "Mahal kita noon pa at mamahalin kita lagi."
At sinabi niya na balang araw, mahahanap ko 'to,
at umaasa siya na makakapag-bond kami.
Nagulat ako, pero mas nalito ako kasi marami akong tanong.
Sana sinabihan muna ako.
Dapat kinausap muna ako bago siya kinontact.
Tingin ko, makasarili na tawagan
o i-text siya nang biglaan.
Pero naging maayos naman 'yong kinalabasan.
Nakikipag-ugnayan na siya sa papa niya ngayon.
Para magkaroon sila ng samahan ng papa niya.
Unang beses kong nakausap ang papa ko sa telepono.
Kinabahan ako.
Tingin ko, kinabahan siya.
Naririnig ko 'yon sa boses niya.
Ang saya ko pagkatapos naming mag-usap
kasi nalaman ko noon na...
magsisimula na 'yong samahan namin.
Di ko na makikilala 'yong mama ko,
na sana magawa ko, pero at least, makikilala ko 'yong papa ko.
NOONG NOVEMBER 2022,
BINISITA NI CHYANNE ANG AMA NIYA SA KULUNGAN SA UNANG PAGKAKATAON
Di ko pa nakita 'to. Dinagdag niya 'tong pictures.
Papa ko 'to.
Ako 'to.
Mga lolo't lola ko sila sa tuhod.
Papa ko 'to ulit. Ako 'to. At si Janaé 'to, asawa niya.
Mga espesyal na araw, maliban pag kailangan na naming umalis.
'Yon ang pinakamahirap.
NOONG SUMMER NG 2023,
SUMULAT SINA CHYANNE AT MELANIE SA PROSECUTION
PARA SUPORTAHAN ANG MAAGANG PAGLAYA NI HATCHER
- Eto. - Iniisip ko pa kung gusto ko ng itlog.
Tama na. Oo, tama na.
Kulang pa 'yan.
Ang pagkakaiba niya noon at ngayon, malaki na ang pagbabago ng pananaw niya.
Malayo na ang narating niya.
Pero tungkol sa nangyari kay Danielle...
Wala pa talagang malinaw na usapan
sa mismong nangyari.
Dahil di ko alam ang mismong nangyari.
HINDI PA KINAUSAP NI MELANIE SI HATCHER SA NANGYARING PAGPATAY KAY DANIELLE
Ayokong marinig 'yon. Hindi ako handa.
Gusto kong malaman ni Chyanne 'yong totoo sa papa niya mismo.
At sa tingin ko, dapat manggaling 'yon sa papa niya.
Harapin niya ang anak niya.
Harapin si Chyanne at sabihing, "Ito ang ginawa ko."
NOONG INARESTO SIYA, ITINANGGI NI HATCHER ANG PAGPATAY KAY DANIELLE
Binaril si Danielle sa mukha gamit ang shotgun.
Pero itinanggi ni Hatcher na sangkot siya sa pagpatay.
Kaya may trust issue ako sa anumang sasabihin niya.
Ako si Jeff Cook.
Lead detective ako sa murder case ni Jamel Hatcher.
Nalungkot ako para sa pamilya para pagdaanan 'to,
gaya ng naramdaman ko sa homecide victims.
May mga bagay na di makakalimutan ng pamilya.
'Yong hanapin siya ng pamilya niya,
napakasakit no'n.
NATAGPUAN ANG BANGKAY NI DANIELLE NG INA NIYANG SI MELANIE
18 ORAS PAGKABARIL SA KANYA NI HATCHER
Sinabihan ang ina ng mga lolo't lola na di ma-contact ng mga tao si Danielle.
Kaya isinama niya ang 11 taong gulang niyang anak, at pumunta sila sa apartment.
Nakita nilang di nakakandado ang pinto ng apartment at pumasok sila.
Nakita nilang nakahandusay si Danielle sa pagitan ng aparador at kama.
Nakita nila ang sanggol sa kama na nasa bouncy seat.
Matagal na siyang nakaupo, umiiyak at galaw nang galaw.
Muntik na siyang makawala.
Naiwang mag-isa ang bata nang halos 18 oras.
PAGKAARESTO KAY HATCHER, KINAPANAYAM NI DETECTIVE COOK SI HATCHER
Umupo ka rito.
Ako si Detective Cook, okay?
Dontez ang tawag sa 'yo?
- Oo. - Okay.
Noong tinanong namin siya,
marami siyang ginawa para hadlangan 'yong imbestigasyon
para makagawa siya ng alibi.
Sabi niya, nasa apartment siya noong gabi, pero umalis siya,
at maayos daw noon si Danielle.
Sinabi niya noong una na nagpunta siya sa bahay ng kaibigan niya,
si LaTanya Harper.
At nagpalipas ng gabi roon.
Bukod sa sinabi niyang pumunta siya sa bahay ni Ms. Harper,
nagtalik daw sila nang gabing 'yon.
Pero parte ng plano niya 'yong paggawa ng alibi.
Makikilala mo siya roon.
Na wala siyang paki at nakipagtalik sa iba pagkatapos patayin ang ina ng anak niya.
KINAPANAYAM DIN NG PULIS SI LATANYA HARPER.
Ito si LaTanya Harper.
Eto ang kopya ng statement na ginawa mo sa amin.
Basahin mo 'yan bago tayo magsimula.
KINUMPIRMA NI LATANYA NA NAGTALIK SILA
NI HATCHER NOONG GABI NANG PAGPATAY
AT INAMIN NIYA KALAUNAN
NA DUMATING SI HATCHER ILANG ORAS PAGKABARIL KAY DANIELLE
Sinabi niya noong una na dumating si Hatcher bandang ala-una
kasama siya.
Inamin niya kalaunan na dumating si Hatcher bandang alas-kuwatro ng umaga.
Sa interview sa mga saksi, ang nangyari noon, sa tingin namin,
nagtalo nang matindi sina Mr. Hatcher at Danielle.
Nagreklamo ang ilang kapitbahay sa management sa pagtatalo
sa apartment na 'yon. Tingin namin, nagpatuloy ang pagtatalo,
at nabaril ni Jamel si Danielle.
SA KABILA NG NATUKALASAN NI DETECTIVE COOK,
DI NANINIWALA ANG PROSECUTORS NA MAY SAPAT NA EBIDENSIYA SA MURSER CASE
Nakakadismayang sabihin ng prosecutor's office na kulang ang ebidensiya.
Gusto naming makasuhan ng murder si Mr. Hatcher kasi nalaman namin
na inabuso niya si Danielle dati.
Sinipa niya si Danielle. Naging mapang-alipusta siya
at kinontrol niya si Danielle.
Kaya pakiramdam namin,
naging masama siya sa ina ng anak niya,
at baka wala siyang pakialam sa kanya di tulad ng gusto niyang ipapaniwala.
DALAWANG TAON PAGKAMATAY NI DANIELLE,
INAMIN NI HATCHER ANG PAGBARIL SA KANYA
AT UMAMING GUILTY SA INVOLUNTARY MANSLAUGHTER
Ang mga huling sinabi ko sa kanya ay sinumpa kita.
Dahil sa kinuha mo sa pamilya namin.
Sana multuhin ka habambuhay ng mukha ni Danielle.
Dahil minahal ka niya nang todo
at walang kondisyon.
At sana di mo na mahanap 'yon.
ILANG LINGGO BAGO SIYA MAMATAY, SINABI NI DANIELLE SA TITA NIYA
NA NAG-AALALA SIYA SA RELASYON NILA NI HATCHER
Tinawagan niya ako noong araw na 'yon,
noong araw na namatay siya.
At sabi niya sa akin,
"Tita, tumitigil ka ba sa pag-aalala sa anak mo?"
At sabi ko, "Hindi, baby, hindi."
Mapang-abusong relasyon 'yon.
At natuwa akong isiping, "Naiintindihan na niya ngayon.
Iiwan na niya si Hatcher."
Nang ibinaba ko 'yong telepono, masaya ako.
Di dapat ako naging masaya.
Dapat pumunta ako roon.
Dapat sinundo ko siya.
Pagkapatay niya kay Danielle,
tumakas siya
at nagtago.
Iniwan niya 'yong sanggol.
'Yong anak niya.
Walang anonymous na tawag
sa pulis, sa pamilya namin.
Wala.
Kinailangang hanapin si Danielle ng kapatid ko at ng pamangkin ko,
umiiyak 'yong sanggol, at nahanap si Danielle.
Bakit?
Dahil duwag siyang mag-anonymous call?
Gusto kong maging halimbawa
na posible ang redemption.
Maraming nagbago sa buhay ko.
Nagsimula akong magbasa ng ilang libro,
sa cognitive behavioral therapy at mga gano'ng bagay,
at naging lider ako, kung ano ako talaga.
At sa Danielle Project,
tumutulong akong baguhin ang isip ng mga tao.
Kailangan kong makatulong at makaimpluwensiya
kasi tuwing ginagawa ko 'to,
pag-alaala 'to kay Danielle.
Tuwing ginagawa ko 'to,
binubuhay ko ang alaala niya at nagiging magandang halimbawa ako.
Nakakatulong 'to sa pag-unlad ko.
Di ako naniniwala roon. Wala akong pinapaniwalaan doon.
Di ko alam na may klase siyang ipinangalan kay Danielle.
Parang ginagamit 'yong pangalan niya para sa pansariling interes.
Gusto kong maniwala na kayang magbago ng lahat,
pero tingin ko, natuto siya kung paano manipulahin ang sistema
sa tulong ng state.
Tingin ko, di pa siya dapat palayain nang maaga at di siya dapat suportahan
ng pamilya ko.
Naniniwala akong ginagamit niya ang pamilya ko
at isang uri ng pagmamanipula 'yon.
Naniniwala ang mga magulang ko na importante 'yon sa paghilom.
'Yon ang tingin nila.
At gagawin lahat
ng kapatid ko para protektahan si Chyanne
at ibibigay ang kailangan niya.
DAHIL NAKAKUHA NA NG SUPORTA SA ILANG MIYEMBRO NG PAMILYA NI DANIELLE,
NASA HULING YUGTO NA ANG MAAGANG PAGPAPALAYA KAY HATCHER
Ganito ang sitwasyon namin ni Jamel.
Labing walong taon ang nakaraan,
gusto ko siyang patayin.
Pero ang tanging bagay na pumigil sa akin,
'yong mga anak ko at si Chyanne.
Di ko madidiktahan ang tao kung paano maghilom.
Naghihilom ang lahat sa sarili nilang oras,
at sariling paraan.
Pero kailangan kong alisin 'yong galit ko.
Pakiramdam ko, oras na para itigil
'yong kagustuhang maghiganti,
kagustuhang magalit.
At kailangan kong suportahan si Chyanne.
Dahil gusto niyang makilala pa
'yong alam niyang ama niya.
Kaya kinailangan kong...
intindihin 'yon.
Alam kong magkakaroon ng maraming opinyon sa buong mundo tungkol sa kuwento ko.
May mabuti, may masama. Pero sa huli,
ako 'yong magiging mabuting ama. Ako 'yong magiging mabuting asawa.
Ako 'yong mangunguna sa Danielle Project.
'Yon lang ang magagawa ko.
LIMANG BUWAN PAGKAPANAYAM SA KANYA,
HINDI PA APRUBADO ANG MAAGANG PAGPAPALAYA KAY HATCHER
PERO PUMAYAG SIYANG SAGUTIN ANG MGA DAGDAG NA TANONG
Naghihintay pa rin kami sa prosecution tungkol sa paglaya ko.
Nakakainis kasi tingin ko, ginawa ko na lahat
para patunayang handa na akong makalaya nang maaga.
Sa imbestigasyon namin, nalaman naming inabuso niya si Danielle dati.
Ang nangyari, tingin namin, nagtalo nang matindi sina Mr. Hatcher at Danielle,
at nabaril ni Jamel si Danielle.
Marami siyang ginawa
para hadlangan 'yong imbestigasyon.
Bukod sa sinabi niyang pumunta siya sa bahay ni Ms. Harper,
nagtalik daw sila nang gabing 'yon.
Makikilala mo siya roon.
Okay.
Kung titingnan mo 'yong sitwasyon,
hindi gaanong maganda, di ba?
Naging verbally abusive ako kay Danielle.
Pwedeng di ko siya binugbog,
pero kung mag-aaway kami, hahawakan ko siya,
ishe-shake sa kama o kahit ano,
pero lilinawin ko lang, aksidente 'yong pagkamatay ni Danielle.
Hindi ko siya sinadyang patayin.
'Yong pagsisinungaling ko sa araw ng pagkamatay ni Danielle,
high ako noon sa PCP kaya di ko maalala 'yong unang interview sa akin.
Pero noong gabing 'yon, di ko maalala 'yong pakikipag-sex kay LaTanya.
Kung may nangyaring gano'n...
Ang sama no'n.
Ang sama. Gaya ng sinabi ko, high ako, at di ko alam 'yon.
Alam kong pagkatapos ng pagbaril, ang dami kong masasamang ginawa.
Sinubukan kong pagtakpan 'yon.
Ayokong makulong habambuhay o mapatawan ng death penalty
kaya tinago ko 'yon. Tinago ko ang totoo.
Ginawa ko 'yon dahil sa takot.
Sarili lang niya ang iniisip niya.
Matapos patayin si Danielle,
tumakas siya
at nagtago.
Iniwan niya 'yong sanggol. 'Yong anak niya.
Walang anonymous na tawag.
Wala.
Kinailangang hanapin si Danielle ng kapatid ko at ng pamangkin ko.
Tingin ko, di pa siya dapat palayain nang maaga at di siya dapat suportahan
ng pamilya ko.
Naniniwala akong ginagamit niya ang pamilya ko.
Tingin ko, natuto siya kung paano manipulahin ang sistema
sa tulong ng state.
Naiintindihan ko ang pinanggagalingan ni Monica.
Kung iisipin, oo, nagkamali talaga ako.
Dapat nag-anonymous call ako.
Pero 'yon 'yong huli kong inisip.
Nineteen ako noon.
Makasarili ako.
Sarili ko lang ang iniisip ko.
Ginawa ko 'yong mga bagay
para isalba 'yong sarili ko,
at kailangan kong ilaan ang buhay ko para makabawi.
'Yong paggamit ko raw sa pamilya para makalaya nang maaga...
Ako mismo,
hindi ko na iniisip 'yon...
Tungkol ito sa pagiging ama ko na mahal ang anak niya. Okay?
Nasasaktan at nagdududa pa rin si Monica.
At di ko siya masisisi.
At oo, marami akong nagawang negatibo sa nakaraan,
pero dapat magpatuloy ako, di ba?
Sa tulong nina Melanie, ng anak ko at ng mga Jenkin,
gagawin ko lahat ng sinabi kong gagawin ko.
Papatunayan ko sa mundo nang paulit-ulit na na ako ang sinasabi kong ako.
At totoo 'yong pagbabago ko.
KUNG IKAW O MAY KILALA KANG NAKARANAS NG DOMESTIC ABUSE,
MAY RESOURCES AT IMPORMASYON SA WWW.WANNATALKABOUTIT.COM
Ang una kong naisip,
"Lintik, magiging mas madali
pag pinatay ko siya at tinapos 'to."
Dapat pinigilan ko siya.
Dapat nagpatulong ako.
Sinaksak ko 'yong lalaki nang isang beses. 'Yon lang.
Sa isang iglap, pwedeng magbago ang buhay mo.
Paano mo sasabihing "Sorry" sa pagpatay sa isang mahal nila sa buhay?
Pumunta siya sa bahay para patayin ang pamilya namin.
Lintik. Dito na magiging masama.
Sabi niya, "Bro, may mga naririnig akong boses sa isip ko."
Papatayin ko kahit sinong gagong mahawakan ko.
Ang tanging pinagsisihan ko, di ko tinapos ang nasimulan ko.
Sabi ng mga tao, "Halimaw ka,"
pero walang nag-iisip kung paano kami naging gano'n.
Wala akong pinagsisihan sa pagkamatay niya.
Naiinis lang ako na ako 'yong gumawa no'n.
Nagsalin ng Subtitle: Lea Torre